b"\n_START_ARTICLE_\nGeorge Zweig\n_START_SECTION_\n\xc5\xbdivljenje in delo\n_START_PARAGRAPH_\nZweig je diplomiral iz matematike leta 1959 na Univerzi Michigana v Ann Arborju. Bil je Feynmanov podiplomski \xc5\xa1tudent na Kalifornijskem tehnolo\xc5\xa1kem in\xc5\xa1titutu (Caltech), kjer je doktoriral leta 1963._NEWLINE_Leta 1964 je neodvisno od Gell-Manna in Ne'emana po temeljiti analizi eksperimentalnih podatkov o znanih osnovnih delcih napovedal obstoj kvarkov. Nekateri so mnenja, da bi si za to, kakor Gell-Mann, zaslu\xc5\xbeil Nobelovo nagrado za fiziko. Delal je tudi na tajnih projektih oro\xc5\xbeij za Ameri\xc5\xa1ko ministrstvo obrambe. Nekaj \xc4\x8dasa je delal tudi v CERN-u._NEWLINE_Do 1970-ih let je Zweig kot profesor teorijske fizike na Caltechu raziskoval v fiziki osnovnih delcev, kasneje pa se je leta 1971 usmeril na podro\xc4\x8dje biofizike in nevrobiologije, ter se \xc5\xa1e posebej ukvarjal z zvokom in s sluhom. Leta 1975 je pri raziskovanju porazdelitve zvoka v mo\xc5\xbeganih odkril posebno zvezno transformacijo valovanja. Razvil je tudi dinami\xc4\x8dni model slu\xc5\xa1nega pol\xc5\xbea, ki je predpostavljal, da uho za poslu\xc5\xa1anje proizvaja poseben zvok, kar so tudi potrdili s preskusi._NEWLINE_Leta 1981 je pre\xc5\xa1el v Narodni laboratorij (Los Alamos National Laboratory) v Los Alamosu._NEWLINE_Nacionalna akademija znanosti ZDA (National Academy of Sciences) ga je leta 1996 izbrala za svojega \xc4\x8dlana."